Niklosamid

Niklosamid adolah jinih ubek nan digunoan untuak maubekan infeksi caciang, baiak infeksi dek cacing pita, cacing pita lauak atau cacing pita jawi, tapi indak untuak caciang kremi atau caciang galang. Ubek ko  bakarajo katiko basobok jo caciang di dalam tubuah. Niklosamid maambek proses glukosa, fosforilasi oksidatif, jo metabolisme anaerob pado caciang pita. Katiko caciang alah dibasmi dek ubek ko, inyo kalua malalui tinja. Niklosamid indak dijua bebas di pasaran, cuma bisa didapekan dari resep dotor.

Niklosamid disobokan pado tahun 1958. Ubek ko alah ado pulo dalam daftar ubek esensial dari WHO (World Health Organization), ubek nan aman dimakan jo epektif diparaluan untuk kasihatan.

Panyimpanan 
Niklosamid disimpan di tampek nan suhunyo sasuai jo suhu ruangan, jauah an dari cahayo matohari langsuang. Ubek iko jan disimpan pulo di tampek nan lambok, takah kamar mandi atau di dalam tampek pandingin kulkas. Untuak labiah sasuainyo, simpan ubek iko di tampek nan dikecekan dek dotor atau perawat.

Efek sampiang  
Katiko mamakan ubek ado efek sampiang tatantu nan timbua sarato bisa babeda antaro ciek urang jo urang nan lain. Jikok efek sampiang nan timbua balabiahan, sagiro pai ka dotor atau rumah sakik nan paliang dakek.

Efek sampiang nan bisa muncua jikok mamakan niklosamid, di antaronyo: 

 sakik paruik
 mual
 muntah
 paniang kapalo
 ilang salero makan
 sakik kapalo
 gata-gata di kulik

Rujuakan

Dafar pustaka

Caciang pita
Ubek
Ubek caciang